钦定古今图书集成/明伦汇编/宫闱典/第004卷 > 《拟唐宫词四首》马祖常
## 钦定古今图书集成/明伦汇编/宫闱典/第004卷 > 《拟唐宫词四首》马祖常

银床井冷露漙漙，半臂熏衣钏辟寒。不恨长门冬夜
永，小奴休报“袜罗单。”

八姨粉翠锡千缗，脂盝新妆百宝匀。白发上阳宫女
老，补衣重拆绣麒麟。

露兰研粉寿阳妆，帘内新烧百刻香。圆舌教成鹦鹉
语，偷将玉笛送宁王。

花气蒸霞淑景明，望仙楼上看弹莺。李谟吹笛宫墙
外，学得《梨园》第几声。